Gewese All Black-senter dood | Netwerk24
20 Februarie 2020 18:00
Terry Lineen in sy jong dae. Foto: National Library of New Zealand
Lineen het sy debuut vir Nieu-Seeland in 1957 teen Australië gemaak en het uiteindelik in 12 toetse vir die All Blacks diens gedoen.
Sy laaste toets was teen die Bokke in 1960 in Bloemfontein. Hy het in dié kragmeting, die derde toets van die reeks, sy skouer sodanig beseer dat hy uit die spel moes tree.
Die All Blacks en Springbokke was in die 1960-reeks in 'n titaniese stryd gewikkel. Nadat Suid-Afrika die eerste toets op Ellispark met 13-0 gewen het, het die Kiwi's op Nuweland teruggeslaan met 'n oorwinning van 11-3.
Die derde toets, in Bloemfontein, het met 11-11 gelykop geëindig. Die Bokke het die vierde en beslissende toets, op die ou Boet Erasmus in Port Elizabeth, met 8-3 gewen.
Sean Lineen het in sy pa se voetspore gevolg en ook toetsrugby gespeel, hoewel dit in die kleure van Skotland was. Hy is tans 'n afrigter in sy aangenome land. Foto: Getty Images
Een van Lineen se seuns, Sean, het ook naam gemaak in rugby.
Nadat hy provinsiale rugby in Nieu-Seeland gespeel het, het hy sy loopbaan in Skotland gaan voortsit. Hy het uiteindelik tussen 1989 en 1992 in 29 toetse vir sy aangenome land gespeel. Sean Lineen het ná sy dae as speler begin afrig en is die afrigter van die Skotse o.20-span. – Sportredaksie